Bucksi sve bliže doigravanju (3/4/03) - 2003-04-03
Kukoč: U 31 minutu - osamnaest koševa, dva skoka, pet asistencija i tri ukradene lopte
Odigrano je deset sureta, a neki od njih bili su vrlo važni za ulazak u playoff. Čini se da su najviše “profitirali” Milwaukee Bucksi, zahvaljujući vlastitoj dobroj igri i gostujućoj pobjedi nad Houstonom, ali i zahvaljujući porazu Washington Wizardsa, izravnih suparnika Milwaukeeju za osmu poziciju na Istoku, od odličnih Sacramento Kingsa. Toni Kukoč je pružio lijepu partiju. Igrao je 31 minutu uz učinak od 18 koševa (i vrlo dobar postotak šuta 6-11), dva skoka, pet asistencija i tri ukradene lopte. U Washingtonu je bivši igrač domaće ekipe, a sadašnja prva zvijezda Sacramento Kingsa – Chris Webber – s 28 poena i devet skokova još jednom pokazao kakvu su grešku napravili menageri Wizardsa kada su ga prodali prije pet godina. On, naime, već petu sezonu igra u playoffu, dok njegov bivši klub nije nijednom imao to zadovoljstvo. Boston je kao gost svladao Miami Heat. Prvi igrač utakmice – Paul Pierce. Philadelphia 76ersi su bili bolji od Chicago Bullsa. Allen Iverson je dao 24 koša, ali imao je i 12 asistencija, što mu je ovosezonski rekord u broju dodavanja nakon kojih su postizani pogoci. Indiana je imala “lakši trening” protiv Clevelanda, a Toronto je iznenadio sve promatrače, pa i sebe, gostujućom pobjedom nad vodećom momčadi Istoka – Detroit Pistonsima. Minnesota je pobjedom nad Seattleom ugrozila SuperSonicsima ulazak u playoff, jer su sada potpuno izjednačeni s Phoenix Sunsima. Kevin Garnett je ponovno briljirao: 20 poena, devet skokova i sedam asistencija. San Antonio je lako pobijedio Memphis Grizzlies, dok su New Jersey Nets izgubili na gostovanju u New Orleansu